Bybel | DinkJeug
9th November 2017 dinkjeugFAMILIE BEDIENING, OuerleidingBybel, gesprek, ouers, tieners, vrae
‘n Jongmens vra “hoekom moet ons die hele Bybel lees en nie net die Nuwe Testament nie?”
Die Bybel is oos ‘n fliek
‘n Maklike manier om dit vir ‘n tiener te verduidelik is om die Bybel te vergelyk met ‘n fliek. Om die laaste (en belangrike deel) van die fliek te verstaan, help dit as jy die eerste deel van die storie gekyk het. As jy die fliek in die middel begin kyk, dan verstaan ‘n mens nie al die gebeure of karakters nie. Die impak van die fliek is dan minder. Dieselfde geld met die Bybel. Dit is ‘n versameling stories wat vertel van God se reis met die mens oor ‘n baie lang tyd. Jesus se koms het ‘n nuwe tydperk ingelei en daarom volg ons nie meer die wette of offerdiens of praktyke van die `Ou Testament nie. Maar deur die Ou Testament te lees verstaan ons die grootheid van Jesus se koms en die gawe van Sy genade soveel beter.
Die jongmens vra verder “maar hoekom is sekere dele so vreemd”?
Die Bybel is soos Netflix
Die Bybel is ‘n versameling stories soos Netflix ‘n biblioteek van flieks en programme is. As jy die dag ‘n fliek wil kies om te kyk, dan moet jy eers besluit watter kategorie of genre fliek jy wil kyk… Aksie? Drama? Comedy? Series? Science-fiction? Jy gaan met ‘n verskillende ingesteldheid na elkeen kyk. Sommige flieks gaan jou laat lag, ander gaan jou iets leer? Soms gaan ‘n fliek jou laat ontspan, ander kere gaan dit jou uitdaag. Dieselfde geld met die verskillende Bybel-boeke. Genesis en Psalms is verskillende tipe boeke en klink verskillend. ‘n Mens kan nie Jesaja en Johannes op dieselfde manier lees nie. Filippense en Openbaring is nie met dieselfde doel geskryf nie.
Wenke wanneer jy Bybel lees
Ken die groot gebeure (storielyn) van die Bybel.
As jy ‘n boek lees, vra jouself af waar in die storielyn dit inpas.
Kyk of die tema van die teksgedeelte iets is wat deurlopend in die Bybel belangrik is, of net in daardie tydperk van die storie (bv. offers, slawerny, oorlog, kerk, genade, die Gees).
Probeer om ‘n hele boek (bv. Lukas) deur te lees oor tyd (en nie net los tekste nie.
Vind meer uit oor die agtergrond en karakters in die verhaal.
Laat die Gees jou lei om die waarheid in die verhaal te ontdek sodat die verhaal jou raak en vorm.
9th November 2017 dinkjeugKINDERBEDIENINGBybel, Kinderbediening, pret, skattejag
Hoe probeer jy kinders help om hulle Bybels te gebruik. Hierdie skattejag kombineer pret en die vaardigheid om die Bybel te gebruik.
27th June 2017 dinkjeugHoërskool, KATEGESEBybel, bybelstudie, eredienste, jeugdienste, kategese, materiaal, onsglo, reformasie, tienerbediening, tieners
20th January 2017 dinkjeugDiepDink, TeologieBybel, bybelstudie, Dallas Willard, DiepDink, Rob Bell, Stilte, teologie